CELEX: 22021D2216
Language: el
Date: 2021-11-26 00:00:00
Title: Απόφαση αριθ. 2/2021 του Συμβουλίου Σύνδεσης ΕΕ-Ιορδανίας της 26ης Νοεμβρίου 2021 για τη συμφωνία σχετικά με την παράταση της ισχύος των προτεραιοτήτων εταιρικής σχέσης ΕΕ-Ιορδανίας [2021/2216]

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/12
               
            
         ΑΠΟΦΑΣΗ αριθ. 2/2021 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΙΟΡΔΑΝΙΑΣ
         της 26ης Νοεμβρίου 2021
         για τη συμφωνία σχετικά με την παράταση της ισχύος των προτεραιοτήτων εταιρικής σχέσης ΕΕ-Ιορδανίας [2021/2216]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΙΟΡΔΑΝΙΑΣ,
         Έχοντας υπόψη την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Ιορδανίας, αφετέρου (1) («συμφωνία») υπεγράφη στις 24 Νοεμβρίου 1997 και τέθηκε σε ισχύ την 1η Μαΐου 2002.
                  
               
                     (2)
                  
                  
                     Δυνάμει του άρθρου 91 της συμφωνίας το συμβούλιο σύνδεσης έχει αρμοδιότητα να λαμβάνει τις αποφάσεις που κρίνει σκόπιμες για την επίτευξη των στόχων της συμφωνίας.
                  
               
                     (3)
                  
                  
                     Σύμφωνα με το άρθρο 101 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που θέτει η συμφωνία.
                  
               
                     (4)
                  
                  
                     Με την απόφασή του αριθ. 1/2016 (2), το συμβούλιο σύνδεσης συμφώνησε τις προτεραιότητες της εταιρικής σχέσης ΕΕ-Ιορδανίας για την περίοδο 2016-2018 προκειμένου να εδραιωθεί η εταιρική τους σχέση, με στόχο τη στήριξη και την ενίσχυση της ανθεκτικότητας και της σταθερότητας της Ιορδανίας, επιδιώκοντας παράλληλα την αντιμετώπιση των επιπτώσεων της παρατεταμένης σύγκρουσης στη Συρία.
                  
               
                     (5)
                  
                  
                     Με την απόφασή του αριθ. 1/2018 (3) το συμβούλιο σύνδεσης αποφάσισε να παρατείνει τις προτεραιότητες της εταιρικής σχέσης ΕΕ-Ιορδανίας έως τις 31 Δεκεμβρίου 2020.
                  
               
                     (6)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Ιορδανίας ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων προτεραιοτήτων της εταιρικής σχέσης.
                  
               
                     (7)
                  
                  
                     Το άρθρο 10 του εσωτερικού κανονισμού του συμβουλίου σύνδεσης προβλέπει τη δυνατότητα έκδοσης αποφάσεων με γραπτή διαδικασία την περίοδο μεταξύ των συνόδων, εφόσον και τα δυο μέρη συμφωνήσουν,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το συμβούλιο σύνδεσης, με γραπτή διαδικασία, αποφασίζει ότι η ισχύς των προτεραιοτήτων της εταιρικής σχέσης ΕΕ-Ιορδανίας που επισυνάπτονται στην οικεία απόφαση αριθ. 1/2016, παρατείνεται έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης.
         
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 26 Νοεμβρίου 2021.
            
               
                  Για το Συμβούλιο Σύνδεσης ΕΕ-Ιορδανίας
               
               
                  Ο Πρόεδρος
               
               Ayman SAFADI
            
         
         
            (1)  ΕΕ L 129 της 15.5.2002, σ. 3.
         
            (2)  Απόφαση αριθ. 1/2016 του Συμβουλίου Σύνδεσης ΕΕ-Ιορδανίας, της 19ης Δεκεμβρίου 2016, για συμφωνία σχετικά με τις προτεραιότητες της εταιρικής σχέσης ΕΕ-Ιορδανίας·(ΕΕ L 355 της 24.12.2016, σ. 31).
         
            (3)  Απόφαση αριθ. 1/2018 του συμβουλίου σύνδεσης ΕΕ-Ιορδανίας, της 12ης Δεκεμβρίου 2018, για τη συμφωνία διετούς παράτασης των προτεραιοτήτων εταιρικής σχέσης ΕΕ-Ιορδανίας (ΕΕ L 8 της 10.1.2019, σ. 34.